LIETUVOS KARIUOMENĖS
VIEŠOJO PIRKIMO „TINKLO IR PROGRAMINĖ ĮRANGA“ KOMISIJA
Suinteresuotiems tiekėjams                                                               2025-10-27 Nr.14R-6-1-IS-1(1) 
CVP IS priemonėmis

DĖL ATSAKYMŲ Į PAKLAUSIMUS
Lietuvos kariuomenė 2025 m. spalio 13 d. Centrinėje viešųjų pirkimų informacinėje sistemoje paskelbė viešąjį pirkimą „Tinklo ir programinė įranga“, pirkimo Nr. 4893123 (toliau – Pirkimas). 
Atsižvelgiant į tai, kad iš teikėjų buvo gauti klausimai, Tinklo ir programinės įrangos viešojo pirkimo komisija (toliau – Viešojo pirkimo  komisija), vadovaudamasi Viešųjų pirkimų įstatymo (toliau – VPĮ) 36 straipsnio 5 dalimi, teikia atsakymus į pateiktus klausimus.
Tiekėjo klausimas:
„Susipažinus su pateikta technine specifikacija, I pirkimo dalies Tarnybinė stotis Nr.1 ir II pirkimo dalies Tarnybinė stotis Nr.2 bendrųjų reikalavimų 1.9.1. punkte reikalaujate, kad "standieji ar puslaidininkiniai diskai (angl. HDD/SSD) ar kitos atminties laikmenos gedimo atveju turi būti keičiamos naujomis. Sugedusios atminties laikmenos sunaikinamos pirkėjo patalpose ir tiekėjui negrąžinamos".

Pagal Nacionalinio kibernetinio saugumo centro rekomendaciją, prašome sugriežtinti saugumo reikalavimus ir traktuoti kaip: sugedę komponentai, turintys atminties (tokie kaip operatyvinė atmintis, tinklo plokštės, diskų valdikliai, diskai, procesoriai ir pagrindinės plokštės), gedimo atveju bus keičiami naujais ir Tiekėjui nėra grąžinami.”

Viešojo pirkimo komisija teikia atsakymą sekančiai:
Sugriežtinti reikalavimai, kaip tiekėjas siūlo, kad „sugedę komponentai, turintys atminties (tokie kaip operatyvinė atmintis, tinklo plokštės, diskų valdikliai, diskai, procesoriai ir pagrindinės plokštės), gedimo atveju būtų keičiami naujais ir Tiekėjui būtų negražinami” labai padidintų pasiūlymo kainą ir apribotu konkurencija, todėl pirkimo sąlygų 2 priedo „Tinklo ir programinės įrangos techninė specifikacija“ (toliau – Techninė specifikacija) I pirkimo dalies „Tarnybinės stoties Nr.1“ ir II pirkimo dalies „Tarnybinės stoties Nr.2“  bendrųjų reikalavimų 1.9.1. punkte reikalaujama tik, kad "standieji ar puslaidininkiniai diskai (angl. HDD/SSD) ar kitos atminties laikmenos gedimo atveju turi būti keičiamos naujomis. Sugedusios atminties laikmenos sunaikinamos pirkėjo patalpose ir tiekėjui negrąžinamos.
Tiekėjo klausimai:
„1. IV pirkimo dalis. Maršrutizatorius Nr.ST1, 2.7 punkte yra reikalavimas: 

maršrutizatorius turi turėti galimybę šifruoto srauto pralaidumą (angl. maximum encrypted throughput) padidinti iki ne mažiau kaip 650 Mbps šifruoto srauto (esant poreikiui ir papildomai įsigijus reikiamas licencijas); 

Prašom patikslinti su kokia šifruoto srauto greitaveika turi būti komplektuojamas šis maršrutizatorius?

2. V pirkimo dalis. Balso maršrutizatorius Nr. ST2, 2.8. punkte yra reikalavimas:

Balso valdymo funkcionalumas ir pajėgumai:

1) balso maršrutizatorius turi turėti galimybę aptarnaujamų telefonų skaičių padidinti ne mažiau kaip iki 500 (penkių šimtų);

2) balso maršrutizatorius turi būti pateiktas su licencija leidžiančia aktyvuoti skambučių valdymo (Cisco Unified Communications Manager Express) funkcionalumą. Licencija turi galioti ne trumpiau kaip 36 mėn.;

Prašom patikslinti su kiek telefonų palaikančia licencija turi būti komplektuojamas šis maršrutizatorius?

3. V pirkimo dalis. Balso maršrutizatorius Nr. ST2, 2.10. punkte yra reikalavimas: 

Našumas:

maršrutizatorius turi turėti galimybę šifruoto srauto pralaidumą (angl. IPsec throughput) padidinti iki ne mažiau kaip 1,7 Gbps; 

Prašom patikslinti su kokio dydžio šifruoto srauto pralaidumo licencija turi būti komplektuojamas šis maršrutizatorius?

4. VI pirkimo dalis. Balso maršrutizatorius Nr. ST3, 2.9. punkte yra reikalavimas: 

Balso valdymo funkcionalumas ir pajėgumai:

1) balso maršrutizatorius turi turėti galimybę aptarnaujamų telefonų skaičių padidinti ne mažiau kaip iki 500 (penkių šimtų);

2) balso maršrutizatorius turi būti pateiktas su licencija leidžiančia aktyvuoti skambučių valdymo (Cisco Unified Communications Manager Express) funkcionalumą. Licencija turi galioti ne trumpiau kaip 36 mėn.;

3) balso maršrutizatorius turi būti komplektuojamas su ne mažiau kaip 150 (vienu šimtu penkiasdešimt) licencijų, tinkamų Cisco 8800 serijos IP telefonų valdymui. Telefonams skirtos licencijos turi galioti ne trumpiau kaip 60 mėn.;

Kadangi skambučių valdymo (Cisco Unified Communications Manager Express) funkcionalumas ir yra skirtas valdyti Cisco IP telefonus, tai prašom patikslinti kokiam terminui 36 mėn. ar 60 mėn. turi būti komplektuojamos šios licencijos?

5. VIII pirkimo dalis. Maršrutizatorius Nr. 5, yra tokie reikalavimai:

	2.12.
	Antenos komplektacija:

	2.12.1.
	GNSS antena, skirta montuoti lauko sąlygomis (atspari UV, drėgmei, temperatūroms);

	2.12.2.
	Ne trumpesnis kaip 50 m RG58 arba lygiavertis kabelis;

	2.12.3.
	Žaibo (virš įtampių) apsauga koaksialinėms antenos linijoms, montuojama tarp antenos ir imtuvo;


	2.16.2.
	Laiko serveris turi būti pritaikytas darbui, kai santykinė drėgmė yra iki 85 %, be kondensato susidarymo;


Spėjame, kad čia yra korekcijos klaida ir šie punktai yra palikti nukopijuoti iš III pirkimo dalies Tarnybinė stotis Nr.3 (laiko serveris) ir neturi prasmės šioje dalyje. Prašom patikslinti.”

Viešojo pirkimo komisija teikia atsakymus sekančiai:

1.  Techninės specifikacijos IV pirkimo dalyje „Maršrutizatorius Nr. ST1“nenustatytas minimalus reikalavimas šifruoto srauto greitaveikai, todėl nėra reikalaujama pateikti licenciją reikalingą šifruoto srauto funkcionalumui. Techninės specifikacijos IV pirkimo dalyje „Maršrutizatorius Nr. ST1“ 2.7 papunktyje yra reikalaujama, tik,  kad „esant poreikiui ir papildomai įsigijus reikiamas licencijas“ „maršrutizatorius turi turėti galimybę šifruoto srauto pralaidumą (angl. maximum encrypted throughput) padidinti iki ne mažiau kaip 650 Mbps šifruoto srauto...“.

2. Techninės specifikacijos V pirkimo dalyje „Balso maršrutizatorius Nr. ST2“ nenustatytas reikalavimas komplektuoti balso maršrutizatoriaus su telefonų licencijomis, todėl nėra reikalaujama pateikti telefonams skirtų licencijų. Techninės specifikacijos V pirkimo dalyje „Balso maršrutizatorius Nr. ST2“ 2.8 papunktyje yra reikalaujama pateikti licenciją leidžiančią aktyvuoti skambučių valdymo (Cisco Unified Communications Manager Express) funkcionalumą siūlomame maršrutizatoriuje.

3. Techninės specifikacijos V pirkimo dalyje „Balso maršrutizatorius Nr. ST2“ nenustatytas minimalus reikalavimas šifruoto srauto greitaveikai, todėl nėra reikalaujama pateikti licenciją reikalingą šifruoto srauto funkcionalumui. Techninės specifikacijos V pirkimo dalies „Maršrutizatorius Nr. ST2“ 2.10 papunktyje yra reikalaujama, kad „maršrutizatorius turi turėti galimybę šifruoto srauto pralaidumą (angl. IPsec throughput) padidinti iki ne mažiau kaip 1,7 Gbps šifruoto srauto“, t. y., siūlomas maršrutizatorius turi turėti galimybę padidinti šifruoto srauto pralaidumą tik esant poreikiui ir papildomai įsigijus reikiamas licencijas.

4. Techninės specifikacijos VI pirkimo dalyje „Balso maršrutizatorius Nr. ST3“ 2.9 papunktyje reikalaujama pateikti dviejų tipų licencijas:

1) licenciją leidžiančią aktyvuoti skambučių valdymo (Cisco Unified Communications Manager Express) funkcionalumą siūlomame maršrutizatoriuje. Ši licencija turi galioti ne trumpiau kaip 36 mėn.;

2) ne mažiau kaip 150 (vieną šimtą penkiasdešimt) licencijų, tinkamų Cisco 8800 serijos IP telefonų valdymui siūlomame maršrutizatoriuje. Šios licencijos turi galioti ne trumpiau kaip 60 mėn.

5.  Į pateiktą klausimą Nr.5 bus atsakyta atskiru pranešimu, gavus techninės specifikacijos rengėjo paaiškinimą.

Viešojo pirkimo komisija                                                                                    
